open-index/open-wikipedia-markdown huggingface dataset:
מיכאל יצחקוב

[250px|ממוזער|שמאל|מגילת כתב אבן הפינה לאחר שנחתמה בטקס ב[פארק האגמים, נשר ב-30 בדצמבר 2025, יצחקוב שלישי משמאל]]
**מיכאל יצחקוב** (נולד ב-19 בנובמבר 1987) הוא מנכ"ל משרד התיירות.

## ביוגרפיה
יצחקוב נולד בברית המועצות ליוסף ואלינה יצחקוב, משפחה מהקהילה הבוכרית. בשנת 1990 עלה עם משפחתו לישראל וגדל בנתניה. הוא למד בבית הספר היסודי "מסילות" ובתיכון "טשרניחובסקי" בעיר, במסלול עיוני עם התמחות בכלכלה ומדעי המדינה.

בשנת 2006 התגייס לשירות בתי הסוהר, ושירת כסמל משמר בבית סוהר לאסירים ביטחוניים.

לאחר שחרורו מצה"ל, בשנים 2011–2015, עבד בבנק יהב, בתחילה כבנקאי כללי ובהמשך כמנהל מחלקה. בשנת 2010 שימש דובר אגודת הסטודנטים באוניברסיטת אריאל, ובמקביל היה פעיל פוליטית וכיהן כיו"ר מועצת צעירי הליכוד. כמו כן, כיהן כחבר באסיפה הכללית של היכל התרבות בנתניה ובדירקטוריון החברה לפיתוח ולתיירות נתניה.

בשנת 2016 החל לעבוד לצידו של חבר הכנסת צחי הנגבי, אשר כיהן באותה עת כיו"ר הקואליציה. ובהמשך מונה ליועץ בכיר לשרי העבודה, הרווחה והשירותים החברתיים חיים כץ ובנימין נתניהו. בתפקידו זה היה שותף לגיבוש ולקידום חקיקות שונות, בהן רפורמת הסיעוד, החוק לפיקוח על מעונות היום וחוק הנכים.

בשנים 2020–2022 שימש יועץ לחבר הכנסת חיים כץ. עם מינויו של כץ לשר התיירות בינואר 2023, מונה יצחקוב לעמוד בראש מטה המשרד.
בין ינואר למרץ 2025, שימש במקביל כראש מטה בארבעה משרדי ממשלה: ביטחון לאומי, מורשת, נגב וגליל, ותיירות.

ביולי 2025 אושר מינויו בממשלה למנכ"ל משרד התיירות.

ליצחקוב תואר ראשון בכלכלה ומנהל עסקים מאוניברסיטת אריאל (2010), ותואר שני בלימודי משפט מאוניברסיטת בר-אילן (2021).

## חיים אישיים
הוא נשוי לעורכת הדין שרה אליהו יצחקוב, מתגורר בנתניה.

## קישורים חיצוניים

* 
* 

## הערות שוליים

קטגוריה:מנכ"לים ישראלים
קטגוריה:מנכ"לי משרד התיירות
קטגוריה:בוגרי תיכון טשרניחובסקי
קטגוריה:בוגרי אוניברסיטת אריאל בשומרון
קטגוריה:בוגרי אוניברסיטת בר-אילן
קטגוריה:פעילי הליכוד
קטגוריה:יהודים בוכרים
קטגוריה:נתניה: אישים
קטגוריה:ישראלים שנולדו ב-1987
הוראת הצרפתית בישראל

**הוראת הצרפתית בישראל** מתחילה לרוב מחטיבת הביניים כחלופה ללימודי ערבית. מעמדה התחזק בשנות ה־50 בעקבות התהדקות יחסי ישראל–צרפת וחתימת הסכם תרבות ביניהן. בבתי ספר של רשת "כל ישראל חברים" (אליאנס) לימודי צרפתית היא חובה בכיתות ז'–י', וחלק מבתי הספר מציעים אותה כמקצוע מורחב. ב־2007 הוקם בתל אביב מכון תרבות צרפת ביוזמת ממשלת צרפת. שר החינוך הצרפתי הביע דאגה מירידה במספר הלומדים בישראל. במרבית האוניברסיטאות בישראל יש תוכניות לתואר בצרפתית, וקורסים לסטודנטים שבוחרים בה כשפה זרה שנייה או להרחבת ידע.

## קישורים חיצוניים
* לימודי השפה הצרפתית במערכת החינוך, חוזר מנכ"ל באתר משרד החינוך
*

## הערות שוליים

צרפתית
קטגוריה:צרפתית
מידלנד (מישיגן)

**מידלנד** היא עיר במחוז מידלנד (Midland County) במדינת מישיגן, ארצות הברית והיא בירת המחוז. במפקד האוכלוסין של 2020 מנתה אוכלוסייתה 42,547 תושבים.

העיר גובלת ברשות מקומית בעלת אותו שם (Midland Township, Michigan) אך הן מנוהלות בנפרד.

בעיר נמצא מטה חברת דאו כימיקלים, אחת מיצרניות הכימיקלים הגדולות בעולם, שנוסדה בעיר, בשנת 1897.

## מיקום וגאוגרפיה
מידלנד ממוקמת במרכז מישיגן, כ-225 קילומטרים צפונית מזרחית לדטרויט במפגש נהרות צ'יפווה (Chippewa River) וטיטאבאוואסי (Tittabawassee River). העיר משתרעת לאורך נהר טיטאבאוואסי, שהוא יובל של נהר סגינאו (Saginaw River) הזורם ללכיוון העיר סגינאו (Saginaw) ומשם לימת יורון.

על פי לשכת מפקד האוכלוסין של ארצות הברית, שטח העיר הכולל הוא 94.2 קילומטרים רבועים, מתוכם 5.18 קילומטרים רבועים, (5.41%) הם מים.

## היסטוריה
בסוף שנות ה-20 של המאה ה-19, הוקם היישוב מידלנד כנקודת מסחר בפרוות של חברת אמריקן פור קומפני (American Fur Company), בה סוכנים רכשו פרוות מציידים, אנשי שבט אוצ'יבה (Ojibwe). היישוב התפתח ובשנת 1897 נוסדה בו חברת דאו לכימיקלים ומטה ההחברה עדיין ממוקם במידלנד. כאשר דאו רכשה את קורנינג (יצרנית כלי חרס וזכוכית), הוקמה Dow Corning ואף היא קבעה את המטה שלה במידלנד.

בשנת 1969, העיר הגדירה את אזור הצמיחה העירונית של מידלנד (Midland Urban Growth Area - MUGA), במטרה לשלוט בהתפשטות העירונית.

ב-19 במאי 2020, נפרצו סכרי סנפורד (Sanford Dam), אשר על  ואדנוויל (Edenville Dam) אשר על נהר טיטאבאוואסי בעקבות גשמים עזים. כתוצאה מהשיטפונות פונו של 10,000 תושבים ממידלנד. האירוע הוגדר כ"אירוע של אחת ל-500 שנה", התרחש חודשים ספורים לאחר תחילת מגפת הקורונה.
## דמוגרפיה
התפתחות האוכלוסייה במידלנד, מאז 1870:

### מפקד האוכלוסין של 2010
נכון למפקד האוכלוסין בשנת 2010, התגוררו בעיר 41,863 איש, 17,506 משקי בית ו-10,766 משפחות.

ההרכב הגזעי של העיר היה:
* 92.0% לבנים,
* 2.4% היספנים,
* 2.0% שחורים,
* 0.3% ילידים אמריקאים,
* 3.3% אסייתים,
* 0.1% תושבי איי האוקיינוס השקט,
* 0.5% מגזעים אחרים,
* 1.8% משני גזעים או יותר.
* הגיל החציוני בעיר היה 38.3 שנים. 23.4% מהתושבים היו מתחת לגיל 18; 11.1% היו בין הגילאים 18 ל-24; 23.8% היו בגילאי 25 עד 44; 26.2% היו בגילאי 45 עד 64; ו-15.6% היו בני 65 ומעלה. ההרכב המגדרי בעיר היה 48.1% גברים ו-51.9% נשים.

## ממשל
את העיר מידלנד מנהלת מועצה (Council–manager government), המורכבת מחמישה חברים הנבחרים לפי מחוזות גאוגרפיים. חברי המועצה מכהנים קדנציה של שנתיים, והמועצה המלאה נבחרת בשנים זוגיות. ראש העירייה נבחר מהמועצה הנבחרת בהצבעת המועצה, וכך ממונה גם מנהל העיר ועורך הדין שלה, המכהנים כרצונה של המועצה.

מבחינה פדרלית, מידלנד ממוקמת במחוז הקונגרס השמיני של מישיגן (Michigan's 8th congressional district), המיוצג על ידי הדמוקרטית קריסטן מקדונלד ריבט.

## קישורים חיצוניים

* 
* Midland Area Chamber of Commerce
* Midland Tomorrow, economic development corporation
* 

## ביאורים

## הערות שוליים

קטגוריה:יישובים שהוקמו ב-1887
קטגוריה:מישיגן: ערים
ג'אלא

**ג'אלא** הוא כפר פלסטיני קטן במערב הרי חברון, בין בית אומר וכרמי צור לח'אראס. מוניציפלית הכפר משויך לעיריית בית אומר. בכפר ישנם אתרים ארכאולוגיים והיסטוריים רבים, וגידול ענבים נפוץ בו. הכפר מאופיין באקלים מתון, כמו שאר נפת חברון.

## גאוגרפיה
הכפר ג'אלא שוכן על הר בגובה של כ-800 מטרים מעל פני הים. הכפר נמצא כ-2.5 ק"מ מערבית לבית אומר, כ-5 ק"מ מצפון מערב לחלחול, וקרוב ל-3 ק"מ מצפון מערבית ליישוב הישראלי כרמי צור.

## דמוגרפיה
על פי הלשכה המרכזית לסטטיסטיקה הפלסטינית, בשנת 2007 אוכלוסיית ג'אלא מנתה 249 נפשות.

## הערות שוליים

קטגוריה:נפת חברון
משתה האלים (יאן ואן ביילרט)

**משתה האלים** הוא ציור שמן על בד מאת הצייר ההולנדי יאן ואן ביילרט, שצויר בין השנים 1635 ל־1640. היצירה מתארת סצנה מיתולוגית של משתה באולימפוס לציון נישואי תטיס ופלאוס, ומשלבת דמויותיהם של אלים מרכזיים מן המיתולוגיה היוונית והרומית. הציור מצוי באוסף מוזיאון מאנין  בעיר דיז'ון שבצרפת.

## רקע ליצירה
יאן ואן ביילרט נולד באוטרכט בסביבות 1597 ופעל בעיר הולדתו רוב חייו, למעט תקופה בשנות ה־20 של המאה ה־17 שבה שהה ברומא. בתקופה זו היה חלק מקבוצת ציירים הולנדים מאוטרכט, בהם הנדריק טר ברוחן, חרארד ואן הונטהורסט ודירק ואן באבורן, שהושפעו עמוקות מאמנותו של קאראווג'ו. עם שובו להולנד שילב ביילרט ביצירתו השפעות קרוואג'יסטיות, אך משנות ה־30 ואילך אימץ סגנון קלאסיציסטי התואם את המגמות החדשות בציור ההולנדי. נושא "משתה האלים" היה פופולרי במיוחד בהולנד של אותה תקופה, בין היתר בעקבות הצלחת יצירתו של הנדריק חולציוס "נישואי פסיכה ואמור".

## תיאור היצירה
הציור מציג חגיגה אלוהית בהר האולימפוס לרגל נישואי תטיס ופלאוס. בצד השמאלי מתוארים מינרווה, דיאנה, מרס, ונוס, ומאחוריהם פלורה, אלת האביב. במרכז השולחן יושב אפולון, מזוהה בכתרו ובליירתו, ומימינו נראים הרקולס עם אלה ונפטון עם קלשונו. בקצה הימני מופיעה אריס, אלת המריבה, אשר הניחה על השולחן את תפוח הזהב שעליו הכיתוב היווני "ליפה מכולן". התפוח ממוקם מול הרקולס והֵבֶּה. סביב השולחן נראים סאטירים רוקדים, נגנים, כֵּרוּבִים מעופפים, ושולחן ערוך בכלי זהב וכסף. בקדמת הבמה מופיע בכחוס שוכב, סוחט ענבי יין מעל פיו. לפי הערכת המומחים, חלק מהדמויות חסרות, כנראה בשל חיתוך של חלקה השמאלי של הבד; נוכחות טווסה של האלה יונו תומכת בהנחה זו.

## פרשנות והשוואות
ביילרט בחר להציג את הרגע שבו אריס זורעת את זרע המחלוקת בין האלות, צעד שיוביל מאוחר יותר למשפט פאריס ולפרוץ מלחמת טרויה. התיאור של הסאטיר הרוקד ובכחוס השוכב מציגים הד חלש לסגנונו של קראוואג'ו, בגווני עור חמים ובמנחים לא שגרתיים, אך רוב מרכיבי הקומפוזיציה – ההרכב הפנורמי, גוני הקמאיו, הדגש על הקו והאור הבהיר – שייכים כבר לשלב הקלאסיציסטי ביצירתו. הנושא של משתה האלים היה פופולרי בהולנד, בין היתר בהשפעת היצירה "נישואי פסיכה ואמור" מאת הנדריק חולציוס, שעודדה גרסאות רבות לנושא. דימוי של חגיגה סביב שולחן מרכזי מזכיר במבנהו את האיקונוגרפיה של "הסעודה האחרונה" מתקופת הרנסאנס הגבוה, אף שההקשר כאן מיתולוגי. השוואה זו עלתה גם בטקס הפתיחה של אולימפיאדת פריז בשנת 2024, שבו חלק מהצופים זיהו השראה מ"המשתה של האלים" של ביילרט, בעוד אחרים ראו הקבלה ישירה ל"הסעודה האחרונה" של לאונרדו דה וינצ'י.

## קישורים חיצוניים
* 

## הערות שוליים

קטגוריה:ציורים המבוססים על המיתולוגיה היוונית
קטגוריה:ציורים המבוססים על מטמורפוזות
קטגוריה:ציורי שמן
קטגוריה:ציורים מהמאה ה-17
קטגוריה:ציורים של קופידון
קטגוריה:ונוס בציור
גאנט (חברה)

**גאנט** (באנגלית: **GANT**) היא חברת אופנה שוודית-אמריקאית, המתמחה בעיצוב, ייצור ושיווק בגדי יוקרה.

נכון לשנת 2021 מעסיקה החברה כ-2,000 עובדים ובעלת כ-4,000 סניפים בישראל, רוסיה, ארצות הברית, שוודיה, גרמניה, הולנד, צרפת, בריטניה, דרום אפריקה ועוד.

מטה החברה הראשי נמצא בעיר סטוקהולם, שוודיה.

## היסטוריה
החברה הוקמה בשנת 1949, על ידי ברנרד גאנטמאכר, במטרה לייצר חולצות למותגים מובילים.

גאנטמאכר, יהודי יליד העיירה מירופיל שבאוקראינה, היגר לניו יורק בשנת 1907 ועבד במפעל לייצור בגדים בתפירת צווארוני חולצות.

במהלך עבודתו במפעל לייצור הבגדים, הכיר את רבקה רוז, לאחר מלחמת העולם הראשונה נישאו השניים ויחד עם שותף נוסף הקימו את חברת Par-Ex Shirt Company.

בשנת 1927 עבר המפעל לניו הייבן ובשנת 1949, מותגה מחדש תחת השם GANT.

בשנות השישים, החלה לייצר חולצות (Yale Co-op) לחנות הקמפוס של אוניברסיטת ייל.

בשנת 1968, נמכרה גאנט לחברת Consolidated Foods תמורת סכום שלא פורסם.

בשנות השמונים, החלה לפעול מחוץ לארצות הברית באמצעות חברת ההפצה השוודית Pyramid Sportswear.

בשנת 1995, פתחה החברה את החנות הראשונה שלה באמסטרדם, הולנד.

בשנת 1999, נמכרה גאנט לחברת Pyramid Sportswear תמורת כ-71 מיליון דולר.

בשנת 2006, הונפקה החברה בבורסה לניירות ערך בסטוקהולם במחיר של 141 קרונות שוודיות למניה עם שווי שוק של 1.36 מיליארד קרונות.

בשנת 2008, נרכשה גאנט על ידי חברת Maus Frères והוסרה מהבורסה.

## קישורים חיצוניים

* 

## הערות שוליים

קטגוריה:רשתות שיווק בישראל
קטגוריה:רשתות אופנה
300 PRC

תחמושת , ראשי תיבות של **Precision Rifle Cartridge**, היא כדור רובה בקליבר  שפותחה על ידי חברת הורנאדי (Hornady) בשיתוף פעולה עם צבא ארצות הברית, במטרה ליצור תחמושת צליפה מודרנית ובעלת ביצועים גבוהים במיוחד לטווחים ארוכים. הקליבר הוצג רשמית בשנת 2018 ונועד לתת מענה לצורך בתחמושת שתתאים בצורה מיטבית לטכנולוגיות החדשות של קנים וקליעים. הטווח היעיל המרבי של תחמושת זו עם רובה צלפים עומד על כ-2,000 מטר. תחמושת זו נמצאת בשימוש בירי ספורטיבי וציד בארצות הברית.

ה-300 PRC מבוסס על תרמיל של קליבר 0.375 רוגר. הוא מתוכנן ללא חגורה (belted), בדומה לתחמושת ה-6.5 קרידמור, מה שתורם לאחידות ולדיוק טובים יותר. קוטר הבסיס של התרמיל הוא סטנדרטי עבור פעולות "מגנום" רבות, מה שמפשט את התכנון של הרובים והבריחים. בניגוד לקליברים ותיקים כמו ה-0.300 וינצ'סטר מגנום, ה-300 PRC עוצב מהיסוד לשימוש עם קליעים כבדים ובעלי מקדם בליסטי (BC) גבוה במיוחד. התכנון מונע מהקליע לשקוע עמוק בתוך תרמיל התחמושת, מה שתורם ליציבות ואחידות גבוהה יותר. התחמושת מיועדת לשימוש עם קליעים ארוכים וכבדים (בדרך כלל 212–250 גריין), המותאמים בצורה אווירודינמית מצוינת. מקדם הבליסטי הגבוה גורם לכך שהקליע מאבד מהירות לאט יותר, מושפע פחות מהרוח, ומספק דיוק ועוצמה גם במרחקים גדולים. הוא מאפשר ירי מדויק מאוד (sub-MOA) גם במרחקים של מעל 1,000 מטר, ומותיר את הקליע על-קולי גם בטווחים הללו, מה שמבטיח יציבות טיסה טובה. עם רובה צלפים טוב הטווח היעיל של כדור זה עומד על כ-.

הקליבר נתמך על ידי מספר רובים, בהם הבארט MRAD – רובה צלפים מודולרי שנמצא בשימוש הכוחות המזוינים של ארצות הברית, צה"ל והימ"מ. אומנם הרובה שהזמינו לא כלל קנים ומכלול בקליבר זה, אך היותו מודולרי מאפשר רכישת קנים ומכלול בקליבר 300 PRC והתקנתם ברובים קיימים גם בדיעבד. אזרחים אמריקאים העוסקים בירי ספורטיבי הדגימו כיצד הבארט MRAD בקליבר 300 PRC פוגע באופן עקבי במטרות בטווחים שמעל 2,000 יארד ואף .

## קישורים חיצוניים
* SAAMI Drawing 300 Precision Rifle Cartridge (300 PRC)
* 
* 
* 

## הערות שוליים

קטגוריה:תחמושת לנשק קל לפי קליבר
אבינעם מן

**אבינעם מן** (3 בדצמבר 1937 – 23 במרץ 2023) היה מתמטיקאי שהתמחה בתורת החבורות, פרופסור באוניברסיטה העברית בירושלים.

## קורות חיים
אבינעם מן היה בן למשפחת שלמה מנדלקרן מחבר הקונקורדנציה לתנ"ך "היכל הקודש".

בשנת 1966 קיבל תואר דוקטור מהאוניברסיטה העברית בירושלים, על עבודת דוקטורט בנושא הקשר בין מבנה תת-קבוצות לקבוצות סופיות, שנכתבה בהנחיית שמשון עמיצור.

הוא היה חבר במחלקה למתמטיקה באוניברסיטה העברית בירושלים, שם התקדם לדרגת פרופסור מן המניין.

מחקריו התמקדו בתורת החבורות באספקטים שונים. הוא פרסם מחקרים אקדמיים רבים, והנחה לדוקטורט את ענר שלו, יוהס אריה, יקיר אריה ושגב יואב.

מן גם כתב שירים וקטעי פרוזה ותרגם שירים.

אבינעם מן התגורר בירושלים. אחד מילדיו הוא עמרי מן, שהיה אחד מארבעת מיסדי קבוצת ברמ (עם יובל רכבי ואלי וניר ברקת).

אבינעם מן נפטר ב-23 במרץ 2023, בגיל 85. הוא נקבר בהר המנוחות בירושלים.

## קישורים חיצוניים

## הערות שוליים

קטגוריה:מתמטיקאים ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:סגל האוניברסיטה העברית בירושלים: מתמטיקה ומדעי הטבע
קטגוריה:יהודים הקבורים בהר המנוחות
קטגוריה:ישראלים שנולדו ב-1937
קטגוריה:ישראלים שנפטרו ב-2023
עונת 2003/2004 בליגת העל הארגנטינאית

**עונת 2003/2004 בליגת העל הארגנטינאית** הייתה העונה ה-113 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-3 באוגוסט 2003 והסתיימו ב-27 ביוני 2004.  

בהתאם לתוצאות של העונה הקודמת אוניון והורקאן ירדו לליגת משנה. במקומן עלו אתלטיקו דה רפאלה וקילמס אתלטיקו קלוב.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

מנצחי התחרויות הסדירות ו-3 קבוצות נוספות העפילו לגביע ליברטדורס 2005. 

לקביעת היורדות לליגת המשנה הוכנה טבלה של הישגי הקבוצות בעונות 2000/2001, 2001/2002 ו-2002/2003. 2 קבוצות אחרונות בטבלה זו ירדו ליגה. 2 קבוצות נוספות שיחקו משחקי מבחן (משחק בית ומשחק חוץ) נגד קבוצות מליגת המשנה הארגנטינאית.

בוקה ג'וניורס זכתה בתחרות אפרטורה (התואר ה-26 של הקבוצה), בהמשך ריבר פלייט (התואר ה-34) זכתה בתחרות קאלוסורה. הקבוצות העפילו לגביע ליברטדורס 2005. בנוסף העפילו באנפילד, סן לורנסו וקילמס אתלטיקו קלוב על בסיס תוצאות העונה.

בהתאם לטבלת הישגים בעונות קודמות נואבה צ'יקגו וצ'קריטה ג'וניורס ירדו ליגה. אתלטיקו דה רפאלה וטאז'רס שיחקו משחקי מבחן וירדו מהליגה הבכירה.

ארנסטו פאריאס מאסטודיאנטס לה פלאטה כבש 12 שערים וזכה בתואר מלך השערים של אפרטורה. רולנדו סאראטה מולס סארספילד כבש 13 שערים וזכה בתואר מלך השערים של קלאוסורה. 

פרס כדורגלן השנה בארגנטינה הוענק לקרלוס טבס מבוקה ג'וניורס.

### תחרות אפרטורה

התחרות החלה ב-1 באוגוסט והסתיימה ב-14 בדצמבר.  

### התחרות קלאוסורה

התחרות החלה ב-13 בפברואר והסתיימה ב-27 ביוני.  

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

## הערות שוליים

קטגוריה:תחרויות כדורגל ב-2003
קטגוריה:תחרויות כדורגל ב-2004
קטגוריה:עונות בליגת העל הארגנטינאית
קטגוריה:2003 באמריקה הדרומית
קטגוריה:2004 באמריקה הדרומית
ארכיפלג דמפיר

**ארכיפלג דמפיר** (באנגלית: **Dampier Archipelago**) הוא ארכיפלג המונה 42 איים וסלעים, שאינם מיושבים, ומשתרע על שטח של כ-1,000 קמ"ר. הארכיפלג שייך לרובע דמפיר (Dampier Ward) של המועצה האזורית קראטה שבאזור פילבארה באוסטרליה המערבית.  שוכנים כ-88 קילומטרים ממערב לו. גודל האיים משתנה מאוד, החל מכ-1 הקטאר ועד ל-3,290 הקטארים (האי אנדרבי). הארכיפלג ממוקם במזרח האוקיינוס ההודי, מול העיירה . ממצאים גאולוגיים וארכאולוגיים מעידים כי הארכיפלג נוצר לפני כ-7,000 שנה, כאשר עליית מפלס הים הציפה את מה שהיה בעבר מישור חוף. הסלעים שמתחת לפני השטח הם מהעתיקים ביותר על פני כדור הארץ, והם נוצרו בתקופת הארכאיקון, לפני יותר מ-2.4 מיליארד שנה.

הוא קרוי על שם הפיראט האנגלי ויליאם דמפיר, שהפליג כאן בשנת 1699 וקרא לאחד מהאיים "רוזמרי איילנד". גם חצי האי בורופ ממזרח כונה בעבר "דמפיר איילנד" על ידי מתיישבים בריטים. "מפרץ מרמייד" (Mermaid Sound), שהוא נתיב המים הראשי לנמל דמפיר, מחלק את הארכיפלג לקבוצה מזרחית ומערבית.

## גבולות גאוגרפיים
* הנקודה הצפונית ביותר של הארכיפלג היא כף לז'אנדר (Cape Legendre), באי לז'אנדר, ב
* האי המזרחי ביותר הוא "דלאמבר איילנד" (Delambre Island).
* האי המערבי ביותר הוא "אגרט איילנד" (Egret Island).
* האי הדרומי ביותר הוא "וסט אינטרקורס איילנד" (West Intercourse Island).

## מגוון ביולוגי ושימור
במסגרת מחקר שדה של , ובהשתתפות חוקרים מ-15 מדינות, התגלה בארכיפלג מגוון ביולוגי הכולל כ-3,200 מינים. מגוון זה משווה את חשיבות האזור לזו של שונית המחסום הגדולה שמול חופי קווינסלנד.

רוב האיים מוגנים כיום, אך יש כוונה לפתוח אותם לתיירות אקולוגית בתנאים מסוימים. חלק מהאיים הסמוכים לחוף הם אזורי תעשייה. האי "איסט אינטרקורס איילנד" (East Intercourse Island) הוא חלק מהנמל של העיירה דמפיר.

## אמנות סלע ופולקלור אבוריג'יני
איי הארכיפלג מכילים את אחד האוספים הגדולים ביותר של אמנות סלע באוסטרליה, במיוחד פטרוגליפים המתוארכים עד לפני 30,000 שנה, והם נחשבים לאוסף הפטרוגליפים הגדול בעולם. עד שנות ה-60 של המאה ה-19, שימשו האיים כאתרי פולחן של האבוריג'ינים משבט ה, ואליהם הגיעו גם בני שבטים אחרים.

## טבח פליינג פואם (Flying Foam massacre) ודעיכת האוכלוסייה
בשנת 1868, כ-150 מבני שבט היבורארה נהרגו על ידי מתיישבים בריטים במהלך , כתגובה על רצח של שוטר, עוזרו ומלח על ספינת שליית פנינים. מאז, האוכלוסייה באיים התדלדלה בהדרגה, ומאז 1963 לכל המאוחר, האיים אינם מיושבים.

## אתר מורשת עולמית
השטח הכולל את ארכיפלג דמפיר וחצי האי בורופ המכונה בפי הילידים מורוג'וגה הוכנס לרשימת המורשת הלאומית של אוסטרליה כנכס תרבותי הראוי להגנה, החל מ-3 ביולי 2007.

במסגרת הכנס של ועדת המורשת העולמית שהתכנס ביולי 2025 בפריז הוכר מורוג'וגה כאתר מורשת עולמית של אונסק"ו. בשם "הנוף התרבותי של מורוג'וגה".

## קישורים חיצוניים

## הערות שוליים

קטגוריה:אוקיאניה: ארכיפלגים
קטגוריה:אוסטרליה: איים לא מיושבים
קטגוריה:אוסטרליה המערבית: גאוגרפיה
הדס קפלן

**הדס קפלן** (נולדה ב-21 ביוני 1984) היא תרפיסטית, יוצרת, וסופרת ישראלית.

## ביוגרפיה
קפלן נולדה במושב בית אלעזרי ובהמשך עברה עם משפחתה לפתח תקווה. אבי סבה היה רופא המושבות כפר סבא ופתח תקווה צבי אריה סלור. למדה לתואר ראשון במדעי ההתנהגות וקרימינולוגיה במכללה למינהל, וסיימה תואר שני בטיפול באמצעות אמנויות באוניברסיטת חיפה. לאחר סיום הלימודים עבדה כמטפלת באמנות במשרד החינוך, בעמותה לילדים בסיכון ובקליניקה פרטית.

בשנת 2015 עברה להתגורר בארצות הברית בעקבות עבודתו של בן זוגה, ודווקא שם, במדינה דוברת אנגלית, התעורר אצלה הצורך לכתוב בשפה העברית. בספרה 'פיטנגו בחצר' העמיקה בנושא החיבור לשפה העברית כביטוי לזהות ושייכות.

את ספרה הראשון, 'דוקטור תחתונים', כתבה קפלן בעקבות הצלחתה של קבוצת פייסבוק שהובילה - "גם קטנים יכולים - להיפרד מחיתולים" - ובה הציגה גישה לפרידה מחיתולים שממוקדת בקשר עם הילד. הקבוצה זכתה להצלחה רבה וממנה עלה צורך בספר שידבר בשפה של הגישה. הספר, שיצא לאור בשנת 2018 עוזר לילדים (וגם להורים) להבין בשפה מקרבת ובגובה העיניים את מה שקורה כשנפרדים מהחיתול. הספר תורגם לאנגלית ונמכר בשם Doctor Potty.

בשנים הבאות כתבה שלושה ספרי פרוזה שמכרו באלפי עותקים, ואף הופקו במהדורה קולית על ידי חברת סטוריטל. בשלושת הספרים מביאה קפלן, בין היתר, נקודות מבט שונות על חייהם של ישראלים בארצות הברית בשלבים שונים של החיים והגירה. אבל יותר מכך, ספריה של קפלן עוסקים ביחסים. בביקורת על ספרה של קפלן 'עשיתי משהו רע' כתבה הסופרת רוני גלבפיש: "הדס כותבת יחסים. זה מה שהיא עושה, תמיד. יחסים עם הורים, בני זוג, אחיות - ועכשיו חברות. ויש לה אורך רוח להתבונן בעדינות במרקם שנוצר בין אנשים, ואיך הוא מושפע מסערות פנימיות וחיצוניות".

## חיים אישיים
קפלן נשואה ואם לשניים, מתגררת בשנים האחרונות באוהיו שבארצות הברית.

## ספריה
* **דוקטור תחתונים**, הוצאת שניר, (2018), (ספר ילדים).
* **הכל בסדר הילי**, (2020), (ספרות מקור, פרוזה).
* **פיטנגו בחצר** (2023), (ספרות מקור, פרוזה).
* **עשיתי משהו רע** (2025) (ספרות מקור, פרוזה)

## קישורים חיצוניים

* 
* 
* הספרים של הדס קפלן באתר עברית
* הספרים של הדס קפלן, באתר סטוריטל 

קטגוריה:בוגרות אוניברסיטת חיפה
קטגוריה:בוגרות המסלול האקדמי המכללה למינהל
קטגוריה:בוגרי אוניברסיטת חיפה
קטגוריה:בוגרי המסלול האקדמי המכללה למינהל
קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:מטפלות באמצעות אמנויות
קטגוריה:מטפלים באמצעות אמנויות
קטגוריה:סופרות ישראליות
קטגוריה:סופרים ישראלים
קטגוריה:פתח תקווה: אישים
קטגוריה:ישראליות שנולדו ב-1984
קטגוריה:ישראלים שנולדו ב-1984
עבד א-רחמן הרביעי

**עבד א-רחמן אבן מוחמד אבן עבד אל-מלכ** (בערבית: **عبد الرحمن بن محمد بن عبد الملك**, תעתיק מדויק: עבד אלחמן בן מחמד בן עבד אלמלכ), הידוע גם כ**עבד א-רחמן הרביעי**, היה ח'ליף של אמירות קורדובה באל-אנדלוס, וכן היה אחיו של השאם השלישי. שנת הולדתו אינה ידועה, והוא נהרג בשנת 1018 לספירה.

בשנת 1018 הוא נרצח תוך כדי הימלטות מקרב כשתומכיו נטשו אותו. אלה היו בדיוק אותם תומכים שהעלו אותו לשלטון מלכתחילה. הוא שלט זמן קצר בלבד, בדומה לעבד א-רחמן החמישי.

בכתביו של אבן חזם, עבד א-רחמן הרביעי מתואר כשליט שלא לבש משי בזמן שלטונו.

## הערות שוליים

קטגוריה:בית אומיה
קטגוריה:אנדלוסים
קטגוריה:נפטרים ב-1018
נורמן אשלי

**נורמן אשלי** (באנגלית: **Norman Eshley**; 30 במאי 1945 – 2 באוגוסט 2025) היה שחקן אופי ותסריטאי אנגלי. הוא החל את הקריירה שלו על הבמה, אך נודע בעיקר בזכות תפקידיו בטלוויזיה, בעיקר בתור ג'פרי פורמייל בסיטקום "ג'ורג' ומילדרד" .

## ביוגרפיה
אשלי נולד בבריסטול ב-30 במאי 1945. הוא למד בבית הספר הפרטי בריסטול  ועבד בבנק לפני שהפך לשחקן ולמד בבית הספר לתיאטרון אולד ויק של בריסטול . בראשית הקריירה שלו, הוא גילם תפקידים רבים ממחזות של שייקספיר, ובהמשך ביסס את מעמדו כשחקן תיאטרון בתיאטראות  וסט אנד.

## קישורים חיצוניים

## הערות שוליים

קטגוריה:שחקנים בריטים
קטגוריה:תסריטאים בריטים
קטגוריה:בריסטול: אישים
קטגוריה:שחקני תיאטרון אנגלים
קטגוריה:אנגלים שנולדו ב-1945
קטגוריה:אנגלים שנפטרו ב-2025
PixInsight

**PixInsight** היא תוכנת עריכה גרפית ועיבוד תמונה המיועדת לעיבוד של צילומים אסטרונומיים, שפותחה בידי החברה הספרדית Pleiades Astrophoto. שמה של התוכנה הוא הלחם של המילים Pixel (פיקסל) ו-Insight (תובנה).

התוכנה, שנכתבה על בסיס שפת התכנות , יצאה לאור עבור מערכות ההפעלה Microsoft Windows, לינוקס ו-macOS תחת ארכיטקטורת 64 סיביות ומשתמשת בעיבוד מקבילי. התוכנה גם משתמשת בסקריפטים הכתובים ב-JavaScript המרחיבים את יכולות התוכנה.

במשך השנים, התוכנה התרחבה מעבר לרק צילום אסטרונומי, אך צילום אסטרונומי עדיין נשאר הנושא העיקרי בו התוכנה מטפלת. לתוכנה ניתן לפתח מודלים צד-שלישי ובכך להרחיב את יכולותיה, כמו בתחומים של פוטומטריה ואסטרומטריה וכלי מחקר נוספים מעבר לצילום אסטרונומי.

לתוכנה קדמה תוכנה חינמית בשם PixInsight LE, שיצאה לאור ב-22 ביולי 2004 והתמיכה בה הופסקה ב-5 באוקטובר 2009.

## תהליך עיבוד תמונה אסטרונומית ב-PixInsight
[250px|ממוזער|ימין|דוגמה לתמונה שעובדה באמצעות PixInsight – [ערפילית שדרית (NGC 3372), הנמצאת בקבוצת הכוכבים שדרית (קארינה).]]
תהליך של עיבוד תמונה, כזו הכוללת גרם שמיים עמוק כמו גלקסיה, יכיל בדרך כלל את השלבים הבאים:
* כיול של התמונות (המכונות Lights) על ידי פריימי קליברציה – פריימים חשוכים (Darks), פריימים שטוחים (Flats), פריימים מוטים (Bias) ופריימים שטוחים חשוכים (Dark Flats).
* יישור (alignment/registration) של כלל התמונות על בסיס תמונת ייחוס אחת מתוך כל הסט.
* הערמה של כלל תמונות האובייקט לכדי תמונה אחת על מנת להגדיל את יחס האות לרעש (SNR) ביחס לתמונה בודדה של האובייקט.
* ביצוע פתרון אסטרומטרי (Astrometric solution/Plate-Solve) על מנת לזהות את גודל השדה, הכוכבים ואת האובייקט המצולם בוודאות.
* הסרת צבע רקע מדורג (background color gradient) שנגרם עקב זיהום אור, בשביל קבלת רקע אחיד לכל אורך כל התמונה.
* כיול צבע על בסיס הפתרון האסטרומטרי שבוצע מקודם וניטרול הרקע עצמו. קיימות כמה שיטות לביצוע כיול צבע, הנפוצות שבהן הן כיול צבע פוטומטרי וכיול צבע ספקטרופוטומטרי, כאשר האחרון הוא יותר מדויק ומתחשב גם במסננים אופטים שהיו בשימוש.
* דה קונבולוציה לתמונה – הן דה קונבולוציה לשדה הכוכבים עצמו והן דה קונבולוציה לאובייקטים שאינם כוכבים (כמו ערפיליות, גלקסיות וכו').
* הפחתת רעשים  לתמונה.
* הפרדת שדה הכוכבים מהתמונה עצמה על מנת לעבוד על הרקע עצמו ועל האובייקט שנמצא ברקע (ערפילית/גלקסיה וכו') מבלי להשפיע על הכוכבים עצמם. ב-PixInsight קיימים כלים צד שלישי מבוססי רשת עצבית מלאכותית כמו StarNet החינמי או StarXTerminator בתשלום אשר מסוגלים לבצע זאת.
* ביצוע מתיחה לתמונה, על ידי כלים כמו מתיחת היסטוגרמה (Histogram), מתיחת עקומות (Curves) וכן מתיחה היפרבולית כללית (Generalized Hyperbolic).
* ביצוע רוויה לצבעי התמונה על מנת להדגיש יותר צבעים מסוימים.
* שימוש בטכניקות דוגמת HDR על מנת להגדיל את הטווח הדינמי של התמונה.
* איחוד בחזרה של התמונה ללא שדה הכוכבים ביחד עם המסכה של שדה הכוכבים.

## קישורים חיצוניים

## הערות שוליים

קטגוריה:אסטרונומיה תצפיתית
קטגוריה:תוכנות אסטרונומיה
קטגוריה:תוכנות גרפיות
קטגוריה:תוכנות לעיבוד תמונת מפת סיביות
קטגוריה:תוכנות שהושקו ב-2004
מקס הוסרק פון היינליין

**מקסימיליאן הוסרק פון היינליין** (בגרמנית: **Maximilian Hussarek von Heinlein**; ), היה מדינאי אוסטרי שכיהן כראש הממשלה של ציסלייטניה בשלב האחרון של מלחמת העולם הראשונה, במשך שלושה חודשים בשנת 1918.

## ביוגרפיה
הוסרק נולד ב-3 במאי 1865 בפרשבורג, הונגריה (כיום ברטיסלאבה, סלובקיה), והיה בנו של יוהאן ריטר הוסרק פון היינליין (1819–1907), פלדמרשל-לויטננט בצבא האוסטרו-הונגרי. הוא למד בבתי ספר בלמברג (לבוב), גליציה, בהרמנשטט (סיביו), ובאקדמיה התרזיאנית בווינה. בשנת 1883 נרשם לאוניברסיטת וינה ללימודי משפט קאנוני, וקיבל תואר דוקטור בשנת 1889. הוא המשיך להרצות באקדמיה התרזיאנית והפך למחנך של הנסיך עבאס השני, לימים הח'דיב של מצרים.

משנת 1892 שירת הוסרק במשרד החינוך והתרבות הקיסרי וגם עבד כמרצה פרטי. בשנת 1895 מונה לפרופסור למשפטים כנסייתיים באוניברסיטת וינה. שנתיים לאחר מכן מונה לראש מחלקת הכנסייה הקתולית במשרד; משנת 1907 עמד בראש משרד הדתות.

כחבר המפלגה הנוצרית-סוציאלית, כיהן הוסרק כשר החינוך בקבינטים האוסטריים של קרל פון שטירגק, ארנסט פון קרבר והיינריך קלאם-מרטיניק בין השנים 1911 ל-1917. הוא פעל להכרה בפרופסורים אוונגליסטיים במחלקה התאולוגית של אוניברסיטת וינה, והכרה באסלאם הסוני, על פי האסכולה החנפית, כקהילה דתית. בשנת 1917 הוא קיבל את תואר האצולה פרייהר מהקיסר קרל הראשון, תואר שאיבד לאחר פירוק האימפריה האוסטרו-הונגרית שנתיים לאחר מכן.

לאחר חתימת חוזה ברסט-ליטובסק עם הרפובליקה העממית של אוקראינה, התפטר ראש ממשלת אוסטריה ארנסט זיידלר פון פויכטנג ב-25 ביולי 1918, והוסרק מונה ליורשו. בעקבות כניסת ארצות הברית למלחמת העולם הראשונה, התפוררות המלוכה האוסטרו-הונגרית, כמו גם הידרדרות מהירה בתנאי אספקת המזון, ניסה הוסרק לעכב את הקריסה באמצעות מנשר קיסרי (*Völkermanifest*), אך ללא הועיל. המנשר פורסם על ידי קרל הראשון ב-16 באוקטובר, והעניק אוטונומיה רחבה לאומות ציסלייטניה. ההכרזה נכשלה: בעוד מספר אספות לאומיות מכוננות התכנסו באדמות הכתר האוסטרי, המנשר נדחה על ידי ראש ממשלת הונגריה שנדור וקרל, ויומיים לאחר מכן ממשלת בודפשט סיימה רשמית את הפשרה האוסטרו-הונגרית של 1867.

הוסרק התפטר ב-27 באוקטובר, הקבינט הציסליטני של מחליפו היינריך למאש כבר כונה "משרד החיסול".

לאחר המלחמה, שב הוסרק לעבוד כפרופסור באוניברסיטת וינה וכפקיד בצלב האדום האוסטרי. הוא נפטר בווינה ב-6 במרץ 1935, בגיל 69.

## קישורים חיצוניים

## הערות שוליים

קטגוריה:סגל אוניברסיטת וינה
קטגוריה:בעלי תואר דוקטור מאוניברסיטת וינה
קטגוריה:אוסטרים שנולדו ב-1865
קטגוריה:אוסטרים שנפטרו ב-1935
יחסי לאוס–קמבודיה

**יחסי לאוס–קמבודיה** הם היחסים הדיפלומטיים המתקיימים בין **[[לאוס]]** ל**[[קמבודיה]]**. שתי המדינות כוננו את היחסים ביניהן בשנת 1956. לקמבודיה יש שגרירות בוויינטיאן, בעוד שללאוס יש שגרירות בפנום פן.

שתי המדינות חברות מלאות באיגוד מדינות דרום-מזרח אסיה.

הגבול בין שתי המדינות לא סומן במלואו, נכון לשנת 2019.

בשנת 2024 העניקה ממשלת לאוס שני פילים לקמבודיה. הייתה זו מתנה מנשיא לאוס טונגלון סיסוליט לנורודום סיהאמוני, מלך קמבודיה. היא נחשבת למתנה משמעותית במיוחד עבור קמבודיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
סויוז MS-27

**סויוז MS-27** (ברוסית: Союз МС-27) היא חללית מאוישת רוסית, אשר שוגרה לתחנת החלל הבינלאומית ב-8 באפריל 2025. מטרת הטיסה היא להביא לתחנת החלל צוות שישתלב במשלחת מס' 73 לתחנת החלל הבין-לאומית.

## צוות
### המראה/נחיתה
*  סרגיי ריז'יקוב - מפקד
*  אלכסיי זובריצקי - מהנדס טיסה
*  ג'וני קים - מהנדס טיסה

### גיבוי
*  סרגיי קוד-סברצ'קוב - מפקד
*  סרגיי מיקאייב - מהנדס טיסה
*  כריסטופר ויליאמס - מהנדס טיסה

## תיאור המשימה
הרכב ראשוני של הצוות נקבע בשנת 2024. 

חללית "סויוז MS-27" שוגרה ב-8 באפריל 2025 מקוסמודרום בייקונור הנמצא בשטח קזחסטן ומנוהל על ידי רוסיה. השיגור בוצע באחריות רוסקוסמוס בעזרת משגר מדגם "סויוז 2.1A". החללית נבנתה על ידי תאגיד הטילים והחלל אנרגיה.

החללית התחברה למודול "פריצ'אל" של תחנת החלל הבין-לאומית באותו יום. תהליך עגינה היה אוטומטי. עם החללית הגיע מטען בהיקף של כ-130 ק"ג.

באותה עת בתחנת החלל שהתה משלחת מס' 72 בפיקוד אלכסיי אובצ'ינין. לאחר עזיבתו הצוות השתלב במשלחת מס' 73 בפיקוד אונישי טאקויה.  

חללית "סויוז MS-27" נותרה מחוברת לתחנת החלל ופעלה כחללית חירום.

החללית חזרה לכדור הארץ ב-9 בדצמבר 2025.

## קישורים חיצוניים

* סויוז MS-27
* תיאור המשימה

קטגוריה:תוכנית סויוז
קטגוריה:2025 ברוסיה
יעקב פרנקל (רב צבאי)

**יעקב פרנקל** (5 ביולי 1808 – 12 בינואר 1887) היה רב יליד גרמניה שהיה הרב הצבאי הרשמי הראשון של ארצות הברית, הוא מונה לתפקידו במלחמת האזרחים האמריקנית.

## ביוגרפיה
ממוזער|מודעת אבל ב"פילדלפיה טיימס", 13 בינואר 1887
פרנקל הגיע ממשפחה יהודית בעלת מסורת ארוכה של מוזיקאים שבסיסה בגרינשטט שבפלטינט, שהייתה אז חלק מהאימפריה הצרפתית, והיה בנם של יוסף ודורתי פרנקל.

הוא היה יוצא עם שני אחיו למסעות קונצרטים, כולל באלזס השכנה. פרנקל הפך לחזן בבית הכנסת המקומי שלו בגרינשטט, ובשנת 1844 עבר למיינץ. בשנת 1848 היגר לארצות הברית.

משנת 1848 ועד שנה לפני מותו, שימש פרנקל כחזן ומנהיג קהילת רודף שלום בפילדלפיה, פנסילבניה. הקהילה הייתה קהילה של יהדות רפורמית אשכנזית שנוסדה בשנת 1795.

### קריירה צבאית
פרנקל מונה לרב הצבאי הרשמי הראשון בשירותי הצבא של ארצות הברית ב-18 בספטמבר 1862, על ידי הנשיא אברהם לינקולן. עד למינויו, החוק דרש שאיש דת צבאי יוסמך על ידי "זרם נוצרי". פרנקל שירת בבתי החולים הצבאיים של פילדלפיה, בהם טיפלו בפצועי מלחמה. הוא החזיק בתפקיד זה עד אמצע 1865 אז שוחרר מהצבא.

### מותו
פרנקל נפטר בפילדלפיה בשנת 1887 כאלמן, והותיר אחריו שני בנים ושתי בנות.

## קישורים חיצוניים

## הערות שוליים

קטגוריה:מהגרים מגרמניה לארצות הברית
קטגוריה:רבנים צבאיים אמריקאים
קטגוריה:קצינים וחוגרים יהודים בצבא ארצות הברית
קטגוריה:ילידי 1808
קטגוריה:נפטרים ב-1887
היינריך קלאם-מרטיניק

**היינריך קרל מריה גראף פון קלאם-מרטיניק** (בגרמנית: **Heinrich Karl Maria Graf von Clam-Martinic**; 1 בינואר 1863 – 7 במרץ 1932) היה מדינאי אוסטרי. 

## ביוגרפיה
קלאם-מרטיניק נולד ב-1 בינואר 1863 בווינה, והיה בנו של ריכרד קלאם-מרטיניק, שמילא תפקיד מוביל במפלגה האריסטוקרטית. הוא היה ידידו ואיש סודו של יורש העצר, פרנץ פרדיננד, אותו ליווה במסעו העולמי בשנים 1892/1893. יחד עם יורש העצר, אסף אוסף גדול של חפצים אתנוגרפיים במהלך מסע עולמי זה, אשר נתרם מאוחר יותר למוזיאון האתנולוגי בווינה. חדר במוזיאון טירת ארטשטטן מוקדש לאוסף זה. משנת 1894, כיהן קלאם-מרטיניק כחבר בדיאט הבוהמי, ובשנת 1902 מונה על ידי הקיסר פרנץ יוזף, כחבר לכל החיים בבית הלורדים של המועצה הקיסרית (בית הלורדים בוטל ב-12 בנובמבר 1918).

במלחמת העולם הראשונה לחם כגנרל-מיור בחזיתות הרוסית והאיטלקית, ובאוקטובר 1916 מונה כשר החקלאות בממשלת קרבר כנציג הצ'כים הפייסניים.

קלאם-מרטיניק היה אחד מראשי הממשלה האחרונים במחצית האוסטרית של האימפריה האוסטרו-הונגרית. הוא נקרא על ידי הקיסר קרל ב-13 בדצמבר 1916, זמן קצר לאחר מותו של הקיסר פרנץ יוזף ב-21 בנובמבר 1916, לעמוד בראש קבינט חדש. כראש ממשלה, הוא החליף את ארנסט פון קרבר, אך ממשלתו לא האריכה ימים והתפרקה כבר ב-30 במאי 1917. אחריו החזיקו בתפקיד ארנסט זיידלר פון פויכטנג (1917–1918), הברון מקס הוסרק פון היינליין (1918), והיינריך למאש (1918). הקבינט קצר-הימים כלל דמויות אוסטריות ידועות באותה התקופה, למשל קרל אורבן ויוזף ברנרייטר , חבר בית הנציגים.

ב-10 ביולי 1917 מונה קלאם-מרטיניק למושל הצבאי של מונטנגרו הכבושה, כמחליפו של ויקטור ובר אדלר פון ובנאו. הוא כיהן בתפקיד עד סוף המלחמה. ב-21 בפברואר 1918 העניק לו הקיסר תואר אביר במסדר גיזת הזהב. לאחר המלחמה הוא איבד את תואר האצולה שלו, וב-7 במרץ 1932 מת בביתו בקלאם.

## קישורים חיצוניים

* הייקו ברנדל: קלאם-מרטיניק, היינריך, גראף, האנציקלופדיה הבינלאומית של מלחמת העולם הראשונה

קטגוריה:האימפריה האוסטרו-הונגרית: פוליטיקאים
קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:אצולה אוסטרית
קטגוריה:אבירי מסדר גיזת הזהב
קטגוריה:אוסטרים שנולדו ב-1863
קטגוריה:אוסטרים שנפטרו ב-1932
ארנסט זיידלר פון פויכטנג

**ארנסט יוזף שטפן זיידלר פון פויכטנג** (בגרמנית: **Ernst Josef Stephan Ritter Seidler von Feuchtenegg**; 5 ביוני 1862 – 23 בינואר 1931) היה משפטן, פרופסור, פוליטיקאי וראש ממשלת אוסטריה בשנים 1917–1918.

## ביוגרפיה
זיידלר נולד ב-5 ביוני 1862 בשווכאט לשופט שטפן זיידלר ואשתו יוזפה אלאונורה, למד משפטים באוניברסיטת וינה אצל קרל מנגר, וב־1887 קיבל תואר דוקטור. הוא עבד במנהל הכספים ובבתי המשפט, כיהן כמזכיר לשכת המסחר בלאובן ומרצה לכלכלה פוליטית, הצטרף למשרד החקלאות ב־1900, וב־1901 הוסמך כמרצה למשפט מנהלי. הוא התקדם לתפקיד ראש אגף במשרד החקלאות, וב־1916 קיבל תואר אצולה ריטר פון פויכטנג.

בקבינט של היינריך קלאם-מרטיניק כיהן כשר החקלאות. לאחר התפטרותו של קלאם-מרטיניק ביוני 1917, מונה על ידי הקיסר קרל הראשון לראש ממשלת אוסטריה. הוא ניסה לפתור את בעיית הלאומים של ציסלייטניה באמצעות רפורמה חוקתית, אך נתקל בהתנגדות ובמשבר מזון חריף. חנינתו לפעילים צ’כיים לא הצליחה, ותוכניתו לחלוקה מינהלית לאומית בבוהמיה ובמוראביה עוררה התנגדות. "שלום הלחם"  עם אוקראינה, שכלל ויתור על אזור חלם, עלה לו באובדן התמיכה של הסיעה הפולנית בהמועצה המלכותית, והוא נאלץ להתפטר ביולי 1918. לאחר מכן היה מנהל הלשכה הקיסרית ושותף ל"מניפסט העמים".

זיידלר היה נציג אצולת הפקידות ודגל בלאומיות גרמנית. לאחר נפילת האימפריה מילא תפקידים בתעשייה ובבנקים, והמשיך בפעילות אקדמית. ב־1919 בוטלה האצולה באוסטריה, והוא וצאצאיו איבדו את תאריהם. היה נשוי לתרזיה (1865–1950) ולהם שלושה ילדים: השחקנית אלמה זיידלר, אלפרידה, וארנסט – מנכ"ל רכבות אוסטריה.

זיידלר לקה בשבץ מוחי קל ב־1930, ובשבץ נוסף בינואר 1931 ממנו נפטר ב-23 בינואר.

## קישורים חיצוניים

קטגוריה:פוליטיקאים אוסטרים
קטגוריה:אוסטרים שנולדו ב-1862
קטגוריה:אוסטרים שנפטרו ב-1931
עונת 2004/2005 בליגת העל הארגנטינאית

**עונת 2004/2005 בליגת העל הארגנטינאית** הייתה העונה ה-114 של הליגה שמנוהלת על ידי התאחדות הכדורגל הארגנטינאית. העונה התנהלה בשיטת אפרטורה וקלאוסורה.

משחקי העונה החלו ב-15 באוגוסט 2004 והסתיימו ב-3 ביולי 2005.  

בהתאם לתוצאות של העונה הקודמת נואבה צ'יקגו, צ'קריטה ג'וניורס, אתלטיקו דה רפאלה וטאז'רס ירדו לליגת משנה. במקומן עלו אינסטיטוטו דה קורדובה,  אלמגרו, ארחנטינוס ג'וניורס והורקאן דה טרס ארז'וס.

מספר הקבוצות היה 20. העונה הסדירה כללה 2 תחרויות עם 19 סיבובים כ"א. על ניצחון במשחק הוענקו 3 נקודות. במקרה של תיקו הקבוצות זכו בנקודה בודדת.

מנצחי התחרויות הסדירות ו-3 קבוצות נוספות העפילו לגביע ליברטדורס 2006. 

לקביעת היורדות לליגת המשנה הוכנה טבלה של הישגי הקבוצות בעונות 2001/2002, 2002/2003 ו-2003/2004. 2 קבוצות אחרונות בטבלה זו ירדו ליגה. 2 קבוצות נוספות שיחקו משחקי מבחן (משחק בית ומשחק חוץ) נגד קבוצות מליגת המשנה הארגנטינאית.

ניואל'ס אולד בויס זכתה בתחרות אפרטורה (תואר החמישי של הקבוצה), בהמשך ולס סארספילד (התואר השישי) זכתה בתחרות קאלוסורה. הקבוצות העפילו לגביע ליברטדורס 2006. בנוסף העפילו ריבר פלייט, רוסאריו סנטראל ואסטודיאנטס לה פלאטה על בסיס תוצאות העונה.

בהתאם לטבלת הישגים בעונות קודמות אלמגרו והורקאן דה טרס ארויוס ירדו ליגה. אינסטיטוטו דה קורדובה וארחנטינוס ג'וניורס שיחקו משחקי מבחן וירדו מליגה הבכירה.

ליסנדרו לופס מראסינג קלוב כבש 12 שערים וזכה בתואר מלך השערים של אפרטורה. מריאנו פבונה מאסטודיאנטס לה פלאטה כבש 16 שערים וזכה בתואר מלך השערים של קלאוסורה. 

פרס כדורגלן השנה בארגנטינה הוענק לליונל מסי מברצלונה ().

### תחרות אפרטורה

התחרות החלה ב-13 באוגוסט והסתיימה ב-12 בדצמבר.  

### התחרות קלאוסורה

התחרות החלה ב-13 בפברואר והסתיימה ב-3 ביולי.  

## קישורים חיצוניים

* נתונים מפורטים מאתר rsssf
* נתונים מאתר worldfootball apertura
* נתונים מאתר worldfootball clausura
* נתונים מאתר bdfutbol

## הערות שוליים

קטגוריה:תחרויות כדורגל ב-2004
קטגוריה:תחרויות כדורגל ב-2005
קטגוריה:עונות בליגת העל הארגנטינאית
קטגוריה:2004 באמריקה הדרומית
קטגוריה:2005 באמריקה הדרומית
מחשוף (ביגוד)

[ממוזער|250px|[מוניקה בלוצ'י בפסטיבל קאן, 2002, לבושה שמלה בעלת מחשוף]]
**מחשוף** או **גלאי** (בצרפתית: **Décolleté**) הוא מפתח בחלק העליון של מלבושי נשים, מפתח החושף לעין כל חלקים של צוואר, כתפיים, חזה וגב. המחשוף יכול להיות בעל ממדים משתנים ובעל צורות שונות. לצורך הסתרת חלק מהמחשוף משתמשים בליבית.

במקובלות של המחשופים חלו שינויים במהלך הזמן וכך היו ויש הבדלים בין תרבויות שונות. גודל המחשוף וצורתו משפיעים על היחס אליו. חשיפות גדולות יחסית פחות מקובלות ויש מדינות האוסרות לבוש כזה. המחשופים נפוצים בביגוד של כל שכבות האוכלוסייה, ממשרתות ועד בנות אצולה. נשים עם מחשופים היוו מודלים עבור ציירים ופסלים והונצחו בציורים ובפסלים.

המחשוף שימש את הנשים לפלירטים, משיכה מינית והפגנות יתרונות גופניים. יש צורות שונות של מחשופים, צורות המותאמות להדגשת תכונות מסוימות או להסתרתן. המחלקים את המחשופים לפי צורתם יכולים להסתפק ב-8 סוגים או להרבות בסוגים.

צורת המחשוף מזמינה התאמת תכשיטים נלווים.

## קישורים חיצוניים

* Decolteul: O istorie a feminității și diversității stilistice 

## הערות שוליים

קטגוריה:ביגוד
קטגוריה:שדיים
קפה וודלנד

**קפה וודלנד** (באנגלית: **Woodland Café**) הוא סרט הנפשה קצר של דיסני מסדרת הסרטים "סימפוניות טיפשיות". הסרט צולם בטכניקולור ויצא לאקרנים על ידי יונייטד ארטיסטס בשנת 1937 ויצא לאקרנים מחדש על ידי RKO Radio Pictures בשנת 1948. למרות שלא הופיעו בו קרדיטים על המסך, וילפרד ג'קסון היה הבמאי ולי הרלין היה המנהל המוזיקלי.

## עלילה
העלילה מתרחשת במועדון לילה המאויש ומאוכלס כולו על ידי חרקים. הסרט מחולק לשלושה חלקים.

בחלק הראשון, נראים הלקוחות שמגיעים, מניחים את כובעיהם, כפפותיהם ומקלותיהם לדלפק הקבלה, לפני שהם מגיעים לשולחנותיהם ומקבלים שירות; התאורה מסופקת על ידי גחליליות; להקת ג'אז מנגנת את "Twelfth Street Rag" של יודיי ל. באומן – עם קרב אינסטרומנטלי קצר עם נגן טובה וחצוצרן, בסיסט שמרחיק את החרקים אוכלי העלים מללעוס את כינור הבס שלו, טרומבוניסט שמגרד בישבן כשהוא מאלתר דרך להמשיך לנגן, ומתופף מנגן על כל הסט שלו, שתי קבוצות של רקדנים כאשר המין הזכר כמעט מוכן להיאבק זה בזה, קבוצת טרומבוניסטים וחצוצרנים לסירוגין מבצעת את חלקה במוזיקה לפני שכל הלהקה הולכת בעקבותיהם; ומלצר מרבה רגליים הגיש ללקוחות יין דובדבנים מדובדבן שלם בודד.

השני כולל ביצוע של ריקוד אפאצ'י צרפתי, כאשר זבובה "ילדה טובה" מתנגדת להתקדמותו של עכביש "ילד רע" עד שהיא נתפסת ברשת שלו ומסבכת את עצמו. הזבובה משחקת את דמותה של הילדה הרעה בסוף הריקוד.

לבסוף, כולם מתנגנים ברחבת הריקודים, כולל הדבור הזקן ושותפתו הנמלה אדומה בזמן שהם מעשנים את הרחבה, אפילו החלזונות רוקדים את הקטע קצת יותר לאט, בזמן שהתזמורת מנגנת (ושרה) את "'Truckin" של רוב בלום וטד קוהלר בסגנון קאב קאלוויי על כלי הנגינה שלהם העשויים פרחים.

## הפקה
פיתוח הסרט, ששמו הפעיל היה "קברט חרקים", החל במרץ 1936. ביאנקה מג'ולי, חברתה לכיתה בתיכון של דיסני, הייתה במאית הסיפור, ונשכרה בפברואר 1935, מה שהפך אותה לאישה הראשונה שהצטרפה למחלקת הסיפור. העיצובים נעשו בקיץ 1936 על ידי טרל סטאפ וג'ון וולברידג'. בשלב זה, סרטוני ההנפשה של דיסני הפכו מפוארים יותר ויותר עקב המשך ההפקה של שלגיה.

לאחד החרקים שאוכלים את כינור הבס של הצרצר יש מכנסיים אדומים כמו של מיקי מאוס.

בגרסה הערוכה, חלק מהשירים "ריקוד האפאצ'ים" ו"כולם נוסעים במשאיות" נחתכו עקב סטריאוטיפים גזעיים.

## ביקורת
ב-26 ביוני 1937 כתב *Motion Picture Herald*: "עליז ומלודי הוא ביקור עשיר בדמיון זה במועדון לילה של חרקים. שווה ערך לגוונים הבהירים שבהם הולבשה עסקי הקומדיות באווירת הרוח הנוצצת של כיף ושטויות מונפשות שהנושא יוצר. בפשטות, רשימה של כמה מהרגעים המצחיקים והמוזיקליים המתרחשים במפגש מוזר זה של שעשוע וקלילות, האירועים המתוארים אולי ימשכו חזק יותר את הצופה המבוגר והמתבגר."

## מדבבים
* קולות מקהלה: קלארי קולינס, ג'ימי קושמן, מארי דיקרסון, סי.בי. ג'ונסון, ג'יימס מילר, תלמה פורטר, אדי פרינץ, דיוק אפשו

## מדיה ביתית
הסרט הקצר הופץ ב-4 בדצמבר 2001, ב-DVD "אוצרות וולט דיסני: סימפוניות טיפשיות – קלאסיקות מונפשות מוזיקליות היסטוריות". לפני כן, הסרט הופיע גם בגרסת ה-VHS של "Walt Disney Cartoon Classics: Silly Symphonies" בשנות ה-80.

## קישורים חיצוניים

## הערות שוליים

קטגוריה:סרטים שצונזרו
קטגוריה:סימפוניות טיפשיות
קטגוריה:סרטי 1937
עש והלהבה

**עש והלהבה** (באנגלית: **Moth and the Flame**) הוא סרט הנפשה קצר מסדרת הסרטים "סימפוניות טיפשיות" שהופק על ידי וולט דיסני ויצא לאקרנים ב-1 באפריל 1938.

## עלילה
קבוצת עשים פולשת לחנות תלבושות דרך חור סתום בחלון ועושה עבודה מהירה על התכולה. עש זכר מתעלם מאשתו כדי לנשנש כובע, והיא מתפתה עד מהרה על ידי להבת נר, שמתפשטת במהירות. הוא מבחין בה לכודה בקורי עכביש, עם האש שתוקפת אותה, ועושה כמה ניסיונות להציל אותה, אך שופך בנזין על האש בטעות. שאר העשים נקראים, והם נלחמים באש בעזרת חלילים מלאים במים, טיפת אוויר עם משפך מלא במים וכו', בעוד העש הזכר פועל לשחרר את אשתו מקורי העכביש. העשים לבסוף מכבים את הלהבה בעזרת כובע צילינדר ישן, והוא לעולם לא יטריד את שוב את גברת עש.

## מדיה ביתית
הסרט הקצר הופץ ב-19 בדצמבר 2006, ב-DVD "אוצרות וולט דיסני: עוד סימפוניות מטופשות, כרך שני". לפני כן, הסרט הופיע גם ב-VHS "קלאסיקות מונפשות של וולט דיסני במהדורת זהב מוגבלת: סימפוניות מטופשות" בשנות ה-80.

## קישורים חיצוניים

## הערות שוליים

קטגוריה:סימפוניות טיפשיות
קטגוריה:סרטי 1938
קהילת יהודי קורפו

**קהילת יהודי קורפו** הייתה קהילה עתיקה באי היווני קורפו, סמוך לאלבניה. יהודים התגוררו באי כבר בעת העתיקה, בתקופת השלטון הביזנטי. העדות הראשונה לנוכחות יהודית באי היא משנת 1148, לפי כתבי הנוסע בנימין מטודלה, שתיעד יהודי יחיד שעסק בצביעת בדים. מאה שנים לאחר מכן מנתה הקהילה מאות נפשות.

## היסטוריה
במאה ה־13 החלו יהודים רומניוטים להגר לאי. עם השנים הגיעו אליו גם יהודים ספרדים, שנמלטו מהאינקוויזיציה, ויהודים מדרום איטליה, שכונו "פולייזים". במאה ה־19 מנתה הקהילה, בשיאה, כ־6,000 נפש.

### פיצול והתאחדות הקהילה
הקהילה התאפיינה בפיצול בין יהודים יוונים ("גרקי") ליהודים איטלקים ("פולייזים"). פיצול זה בא לידי ביטוי בבתי כנסת נפרדים – "סקולה גרקי" ו"סקולה נובה" – ובאיסור על נישואים ביניהם עד ראשית המאה ה־20. במאה ה־17 נבנו ארבעה בתי כנסת, אך רובם נהרסו בהפצצות גרמניות בספטמבר 1943. רק "בית הכנסת היווני" שרד, ובשלב מסוים התפללו בו כל יהודי הקהילה יחד.

### פולמוס האתרוגים
יהודי קורפו עסקו בעיקר במסחר, ובמאה ה־19 אף פעל באי בית דפוס יהודי. פרנסתם נשענה, בין היתר, על סחר באתרוגים. יהודי קורפו התפרנסו ממכירת אתרוגים מיוחדים, בעלי יתרונות, שנשלחו לקהילות יהודיות באירופה ולישראל. אולם, פולמוס הלכתי שהתעורר העלה טענה שאותם אתרוגים מורכבים ממינים אחרים, ולכן פסולים. מחלוקת זו פגעה קשות בכלכלת האי.

### עלילת הדם של 1891 והגירה
ניסיונות לשמור על יחסים טובים עם האוכלוסייה הנוצרית וזכויות האזרח שהוענקו ב־1864 לא מנעו מיהודי קורפו לסבול מאנטישמיות. ב־1891, בעקבות היעלמותה ומציאת גופתה של ילדה, הופצה עלילת דם: שמועה שהילדה, נוצרייה, נרצחה לצורכי פולחן. הפרעות שפרצו גרמו למותם של 22 יהודים ולעזיבתם של כ־2,500 יהודים, כמחצית הקהילה שמנתה אז כ־5,000 נפשות. יהודי קורפו כינו אירוע זה "הגזירה". גם בשנים שלאחר מכן דווח על מעשי ונדליזם בבית העלמין היהודי ועל עלילות דם נוספות, כפי שתיעד חיים מזרחי ב־1930.
## השואה וסופה של הקהילה
[שמאל|ממוזער|200x200 פיקסלים|חיילי ה[ורמאכט|וורמאכט, צבא גרמניה הנאצית, בכניסתם לקורפו, בשנת 1944]]
עלילת הדם של 1891 סימנה נקודת מפנה דרמטית שהובילה להגירתם של אלפי יהודים מקורפו. הקהילה, שמנתה בשיאה 6,000 נפשות, הצטמקה מאוד. בשנת 1941 כבשו האיטלקים את קורפו, והיהודים חיו שם בשקט יחסי. אך המצב השתנה באוקטובר 1943, עם כיבוש האי בידי הגרמנים. יחידות אס אס הורות ליהודים להירשם ולדווח על עצמם, והטילו עליהם מס כבד. במאי 1944 הגיעה משלחת גסטפו לתכנן את גירושם, וב־9 ביוני 1944 נאספו היהודים בכיכר העיר, נדחפו למבצר ומשם גורשו בספינות למחנה הריכוז חיידרי, ומאוחר יותר למחנה בירקנאו. כרוזים שהופצו באי הכריזו ש"קורפו השתחררה מהמפלצת היהודית", ודרשו להסגיר יהודים מסתתרים. בעקבות כך, הוסגרו עוד כ־100 יהודים. במכתב משנת 1946, לאחר השואה, קרא חיים מזרחי לסייע בדחיפות לשארית הפליטה – יתומים, אלמנות וחולים – לשפץ את בית הכנסת היחיד ששרד. יהודים מקורפו שעלו לישראל הקימו אנדרטה בבית העלמין בחולון לזכר הנספים. בית הקברות היהודי העתיק נהרס, וחלקו הופקע על ידי הרשויות. בית הכנסת שוקם בשנות ה־70 והוא מהווה כיום אטרקציה תיירותית. בראשית המאה ה־21 גרים באי כמה עשרות יהודים בלבד.

## הערות שוליים

קטגוריה:יהדות יוון
קטגוריה:קורפו
קורפו
ואנדה גלוב

**ואנדה גלוב** (בצרפתית**: Vendée Globe**) הוא מרוץ יאכטות, ליחיד, ללא עצירות וללא עזרה, מסביב לעולם. המרוץ נוסד בשנת 1989, על ידי פיליפה ג׳אנטו, ומאז 1992 הוא מתקיים פעם בארבע שנים.

המרוץ נקרא על שם מחוז ואנדה בצרפת, בו המרוץ מתחיל ומסתיים.

## המרוץ
### היסטוריה
המרוץ נוסד בשם "אתגר הגלוב" בשנת 1989 על ידי פיליפ ז'אנטו. ז'אנטו התחרה ב"Velux 5 Oceans Race", מרוץ מסביב לעולם לשייט יחיד, ב-1982-3 בקטגוריית 45–56 רגל וב-1986-7 בקטגוריית 51–60 רגל, וניצח בשתי הפעמים. המרוץ התרחש בשלבים, כאשר לשייטים ניתנה הזדמנות לנוח ולתקן את סירותיהם בנמלים ברחבי העולם בין השלבים. מכיוון שלא היה מרוצה מפורמט המרוץ, הוא החליט ליצור מרוץ מסביב לעולם לשייט יחיד ללא עצירות.

המרוץ הראשון נערך ב-90–1989, וניצח בו טיטואן למזו. ז'אנטו עצמו השתתף במרוץ הראשון וסיים במקום הרביעי. המרוץ השני נערך ב-3–1992 ומאז הוא נערך כל ארבע שנים.

### מסלול
המרוץ מתחיל ומסתיים בלה סאבל-ד'אולון, במחוז ואנדה, צרפת. המסלול הוא למעשה הקפה לאורך נתיב הקליפר, מלה סאבל-ד'אולון, במורד האוקיינוס האטלנטי עד כף התקווה הטובה, לאחר מכן עם כיוון השעון סביב אנטארקטיקה, תוך שמירה על כף לוין וכף הורן משמאל ביחס לכיוון ההפלגה, וסיום בחזרה ללה סאבל ד'אולון. אורך המסלול הוא 24,300 מייל ימי (45,000 קילומטר), אך לרוב המתחרים מפליגים יותר מ-28,000 מייל ימי.

## קישורים חיצוניים

* 

* האתר הרשמי של ואנדה גלוב (**אנגלית**)

## הערות שוליים

קטגוריה:תחרויות שיט
קטגוריה:תחרויות ספורט מים
קטגוריה:תחרויות ספורט בצרפת
Done for Me

"**Done for Me**" הוא סינגל של הזמר-יוצר האמריקאי צ'ארלי פות', בשיתוף פעולה עם הזמרת-יוצרת האמריקאית קלאני, שיצא ב-15 במרץ 2018, בהוצאת חברת התקליטים אטלנטיק רקורדס. השיר נכתב על ידי צ'ארלי פות', יעקב כשר, קלאני וג'ון ראיין, והופק על ידי צ'ארלי פות'.

נכון לאוגוסט 2025, השיר הושמע למעלה מ-324 מיליון פעמים בספוטיפיי, ולמעלה מ-140 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי צ'ארלי פות'
קטגוריה:שירי קלאני
קטגוריה:שירים באנגלית
קטגוריה:שירים שנכתבו על ידי ג'ון ראיין
קטגוריה:שירים שנכתבו על ידי יעקב כשר
קטגוריה:שירים שנכתבו על ידי צ'ארלי פות'
קטגוריה:שירי להט"ב
קטגוריה:בלדות משנות ה-2010
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת אטלנטיק רקורדס
זריחת השמש (פרנסואה בושה)

**זריחת השמש** (בצרפתית: **Le Lever du Soleil**) הוא ציור שמן על בד מאת הצייר הצרפתי פרנסואה בושה, שנוצר בשנים 1752–1753. היצירה, יחד עם שקיעת השמש (Le Coucher du Soleil), צוירה כציור בקנה מידה מלא (קרטון) ששימש כתבנית לאריגת שטיחי קיר במפעל הגובלן, שיועדו לחדר השינה של לואי החמישה עשר, מלך צרפת בארמון בלוויו. אף שהציור לא נועד במקור להיתלות כיצירת אמנות בפני עצמה, אלא לשמש דגם לאריגה, הוא נשמר במלואו בידי מאדאם דה פומפדור, פטרונית היצירה, ומוצג כיום באוסף וולאס בלונדון.

[250px|ממוזער|שמאל|[שקיעת השמש (פרנסואה בושה)|שקיעת השמש, פנדנט לעליית השמש]]
## תיאור היצירה
הציור מציג את אל השמש אפולו מתרומם אל השמיים, כשגופו הפיסולי מואר באור הבוקר ומודגש בצללים עדינים. המרכבה עצמה אינה נראית במלואה, אלא נרמזת באמצעות סוסיה ותטיס האוחזת במושכות ומסייעת לו במסעו. סביבם פזורות נימפות ונאיאדות עירומות, היוצרות קווים מתפתלים המזכירים ערבסקות ונמשכים אל תנועת הגלים. צבעי הכחול־טורקיז והכחול השמיימי יוצרים אווירת בהירות ורעננות, ומסמנים את תחילת היום המגרשת את חשכת הלילה.

הקומפוזיציה משלבת בהרמוניה בין דמויות, מים, שמיים ואור, ויוצרת רקע מיתולוגי בהשראת האפוס "מטמורפוזות" מאת אובידיוס. שילוב זה מגלם את האסתטיקה האלגנטית של סגנון הרוקוקו, תוך שימוש בגווני פסטל רכים, טקסטורות שקופות ואיזון בין עיטוריות לסיפוריות.

## סמליות
הציור נושא משמעות אלגורית מובהקת. הזיהוי בין אפולו, אל השמש, לבין לואי החמישה עשר שואב השראה מהאיקונוגרפיה המלכותית של לואי הארבעה עשר, אשר ביסס את דימויו כ"מלך השמש". בושה חזר על זיהוי זה, ובכך שידר את סמכותו ועוצמתו של המלך ככוח המביא אור, סדר ויציבות לעולם.

דמותה של הנימפה תטיס, המופיעה בקדמת הציור ומחזיקה במושכות סוסי המרכבה של אפולו, נתפסת על ידי חוקרי אמנות כאלגוריה למאדאם דה פומפדור, פטרונית היצירה. כשם שתטיס מסייעת לאפולו במסעו היומי, כך פומפדור שימשה יועצת פוליטית ותמכה במלך בניהול ענייני הממלכה.

הצמד זריחת השמש ושקיעת השמש מייצג את מחזוריות היום והלילה, כסמל להמשכיות השלטון ולסדר הקוסמי. שילוב יסודות השמיים והים יחד עם הדמויות המיתולוגיות יוצר דימוי של הרמוניה ושלמות תחת הנהגת המלך.

## קישורים חיצוניים

## הערות שוליים

קטגוריה:ציורים באוסף וולאס
קטגוריה:ציורי שמן
קטגוריה:ציורים מהמאה ה-18
קטגוריה:ציורים המבוססים על המיתולוגיה היוונית
קטגוריה:ציורים המבוססים על מטמורפוזות
קטגוריה:פרנסואה בושה: ציורים
קטגוריה:רחצה באמנות
Mr. Know It All

"**Mr. Know It All**" הוא סינגל של הזמרת האמריקאית קלי קלרקסון, שיצא ב-5 בספטמבר 2011, בהוצאת חברת התקליטים RCA רקורדס. השיר נכתב והולחן על ידי אסתר דין, דנטה ג'ונס, ברט ג'יימס ובריאן קנדי, והופק על ידי אסתר דין, דנטה ג'ונס ובריאן קנדי.

נכון לאוגוסט 2025, השיר הושמע למעלה מ-61 מיליון פעמים בספוטיפיי, ולמעלה מ-69 מיליון פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי קלי קלרקסון
קטגוריה:שירים באנגלית
קטגוריה:שירים שנכתבו על ידי אסתר דין
קטגוריה:שירים שהופקו על ידי דן האף
קטגוריה:בלדות פופ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים בהוצאת RCA רקורדס
Love Never Felt So Good

"**Love Never Felt So Good**" הוא סינגל של הזמר-יוצר האמריקאי מייקל ג'קסון, שיצא ב-2 במאי 2014, בהוצאת חברת התקליטים אפיק רקורדס. השיר נכתב והולחן על ידי מייקל ג'קסון ופול אנקה, והופק על ידי מייקל ג'קסון, ג'רום הרמון, ג'ורג'יו טינפור וג'ון מקליין.

לשיר קיימת גרסה נוספת, גרסת דואט של מייקל ג'קסון וג'סטין טימברלייק, שיצאה באותו היום.

## זכיות ומועמדויות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 1980
קטגוריה:שירי 2014
קטגוריה:סינגלים מ-2014
קטגוריה:שירי מייקל ג'קסון
קטגוריה:שירי ג'סטין טימברלייק
קטגוריה:שירים שהתפרסמו לאחר מות מבצעיהם
קטגוריה:שירים באנגלית
קטגוריה:שירי פופ
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון במצעד הבין-לאומי של מדיה פורסט
קטגוריה:סינגלים בהוצאת אפיק רקורדס
Gentleman

"**Gentleman**" (בעברית: "**[[ג'נטלמן]]**") הוא סינגל של סיי, שיצא ב-12 באפריל 2013, בהוצאת חברות התקליטים YG אנטרטיינמנט, סקולבוי רקורדס  וריפבליק רקורדס. השיר נכתב, הולחן והופק על ידי סיי ויו גון-היונג.

נכון לאוגוסט 2025, השיר הושמע למעלה מ-1.7 מיליארד פעמים ביוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירי אלקטרו האוס
קטגוריה:סרטונים: תופעות אינטרנט
קטגוריה:סינגלים בהוצאת ריפבליק רקורדס
קטגוריה:סינגלים בהוצאת YG אנטרטיינמנט